Bolalar orasida ilk marta maymunchechak aniqlandi

Bolalar orasida ilk marta maymunchechak Frantsiyada aniqlandi. Bu haqda “MIR 24” xabar berdi.
Ma'lum qilinishicha, kasallik boshlang'ich sinf o'quvchisida qayd etilgan. “Bemor kuzatuv ostida bo'lib, davolanmoqda. Unda kasallikning og'ir belgilari yo'q”, deyiladi xabarda.
Hozirda sog'liqni saqlash xodimlari bolaning kimlar bilan aloqada bo'lganini aniqlamoqda.
“Milliy ta'lim boshqarmasi bilan birgalikda bemor bilan muloqotda bo'lgan bolalarning ota-onalari bilan aloqa o'rnatish choralari ko'rildi. Ota-onalarga simptomlarning ko'rinishini (isitma, toshma) kuzatib borish va kerak bo'lganda tibbiy xizmatlarni chaqirish tavsiya etildi”, deyiladi xabarda.
Frantsiyada maymunchechak ilgari faqat kattalarda qayd etilgandi. Sog'liqni saqlash vazirligining so'nggi ma'lumotlariga ko'ra, mamlakatda 330 ta infektsiya holati tasdiqlangan.
Avvalroq maymunchechakning xavfli alomati xabar qilingandi. Shuningdek, maymunchechak kimlarda og'irroq kechishi ma'lum bo'lgandi.